АҞӘА, мшаԥы 21 - Sputnik. Ҩ-нызқьҩык урыстәылатәи арратә база аруаа Амшын еиқәа аԥшаҳәаҿы ахысрақәа мҩаԥыргеит ҳәа аанацҳауеит аокруг апресс-маҵзура.
Аҵара-ҽазыҟаҵарақәа мҩаԥысуан аполигонқәа Гәдоуҭеи Нагвалоуи. Ахысрақәа мҩаԥысуан автоматқәа АК-74, Калашников ипулемиотқәа РПК, агранатаршәгақәа РПГ-7, 120-мм згәыцә ыҟоу аминометқәа, БТР-82АМ уҳәа рхархәарала.
Аррамаҵзурауаа рнормативқәа нарыгӡеит атехникатә, атактика-ҷыдатә, абаҩырҵәыратә зыҟаҵарақәа рзы.
Ауснагӡатә иалахәын 500 ак арратә техника – атанкқәа Т-72Б3, акәылӡытранспортиорқәа БТР-82АМ, 152-мм згәыцә ыҟоу, зхала иныҟәо артиллериатә шьақәгылақәа "Акация".
Иара убас шәаԥхьар ҟалоит: